OKRESNÁ PROKURATÚRA ŽIAR NAD HRONOM 
Nám. Matice slovenskej 6, 965 01 Žiar nad Hronom

Číslo: 1 Pv 497/14/6613	Žiar nad Hronom 04.08.2016 
EEČ: 2-52-65-2016

U Z N E S E N I E

Trestná vec:	obv. XXXXX 
Trestný čin:	Prečin Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 
Rozhodol: 	prokurátor Okresnej prokuratúry Žiar nad Hronom
Podľa § 217 odsek 1 Trestného poriadku vyslovujem, že obvinený:
1.	XXXXX
dátum narodenia: XXXXX
miesto narodenia: XXXXX 
trvalé bydlisko: XXXXX XXXXX
väzba: nie 
ktorý je trestne stíhaný pre trestný čin:
- Prečin Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov  

sa v skúšobnej dobe, určenej uznesením prokurátora Okresnej prokuratúry Žiar nad Hronom zo dňa 22.12.2014 spisová značka 1 Pv 497/14/6613, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.

Podľa ustanovenia §217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Dňa 12.09.2014 v čase asi o 20.10 hod. viedol osobné motorové vozidlo značky Škoda Octávia, evidenčné číslo XXXXX, po ceste III/06517 v smere Banská Štiavnica - Vyhne tým spôsobom, že v km 13,26 pri obci Banky, okres Banská Štiavnica, neprispôsobil rýchlosť jazdy stavu  vozovky, pri prejazde pravotočivej zákruty stratil kontrolu nad vedením vozidla, prešiel mimo vozovky vľavo, kde čelne s vozidlom narazil do stromu, pri nehode utrpela jeho spolujazdkyňa XXXXX, nar. XXXXX, zlomeninu dolného konca vretennej kosti a roztrhnutie väzu zápästia ľavej ruky, ktoré si vyžiadali virtuálnu dobu práceneschopnosti do 15.10.2014. 

Uznesením prokurátora Okresnej prokuratúry Žiar nad Hronom zo dňa 22.12.2014, spisová značka 1 Pv 497/14/6613, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX  
	18 mesiacov
 
Odôvodnenie:
	Uznesením prokurátora Okresnej prokuratúry v Žiari nad Hronom pod sp. zn. 1 Pv 497/14/6613 zo dňa 22. 12. 2014 bolo proti obv. XXXXX trestné stíhanie za prečin ublíženia na zdraví podľa § 158 Trestného zákona podmienečne zastavené podľa § 216 ods. 1 Trestného poriadku. Zároveň mu bola určená skúšobná doba v trvaní 18 mesiacov. Uznesenie nadobudlo právoplatnosť dňa 03. 01. 2015. 

Podľa § 217 ods. 1 Trestného poriadku  ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. 

	Po uplynutí určenej skúšobnej doby boli na obvineného vyžiadané správy z registra trestov, Okresného úradu Žiar nad Hronom, odboru všeobecnej vnútornej správy, Mestskej polície Žarnovica, Okresného riaditeľstva PZ, odboru kriminálnej polície Žiar nad Hronom, Obvodného oddelenia PZ Žarnovica a evidenčná karta vodiča, z ktorých vyplýva, že počas skúšobnej doby viedol riadny život, nedopustil sa žiadneho protiprávneho konania, teda vyhovel uloženým podmienkam. 

	Preto som rozhodol tak, ako je to uvedené vo výrokovej časti tohto uznesenia. 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.) 

JUDr. Slavomír Višňovský
prokurátor